21/01/2010 | Administración LocalMunicipal
Malpica de Bergantiños
Secretaría
Ordenanza reguladora do prezo público pola prestacion do servizo de axuda a domicilio no concello de Malpica de Bergantiños

Ó non terse presentado reclamacións durante o prazo de exposición ó público, queda automáticamente elevado a definitivo o acordo plenario inicial aprobatorio da ordenanza reguladora do prezo público pola prestación do servizo de axuda a domicilio no Concello de Malpica de Bergantiños cuxo texto definitivo se fai público en cumprimento do disposto no artigo 70.2 da Lei 7/1985, do 2 de abril, reguladora das bases do réxime local: “ORDENANZA REGULADORA DO PREZO PÚBLICO POLA PRESTACIÓN DO SERVIZO DE AXUDA A DOMICILIO NO CONCELLO DE MALPICA DE BERGANTIÑOS Artigo 1. Fundamento. De conformidade co previsto no artigo 127 en relación co artigo 41, e segundo as normas contidas no Capítulo VI do Título I do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais (TRLFL), este concello establece o prezo público polo Servizo de Axuda no Fogar. Artigo 2. Concepto. Os prezos públicos aquí regulados constitúen prestacións patrimoniais de carácter público que se satisfarán polos usuarios que voluntariamente soliciten algún dos servizos públicos municipais que se desenvolvan de cara á prestación de axuda a nivel preventivo, educativo, asistencial e rehabilitador a individuos e familias no seu domicilio cando se atopen incapacitados, temporal ou permanentemente, por motivos de carácter psíquico, físico ou social, para realizar as tarefas esenciais da vida diaria, manténdoos no fogar e integrándoos no seu entorno natural, mellorando a súa calidade de vida, dacordo ca Lei 13/2008, de 3 de decembro, de servizos sociais de Galicia, e a Orde do 22 de xaneiro de 2009 pola que se regula o servizo de axuda no fogar, especificados nas tarifas contidas no artigo 5 do presente acordo regulador. Artigo 3. Obrigado ao pagamento. Estarán obrigadas ao pagamento deste prezo público as persoas usuarias da prestación do servizo de axuda no fogar, tanto as valoradas como as que accedan por libre concurrencia, e sexan dadas de alta no servizo municipal de acordo co estipulado no seu regulamento de funcionamento. Se a persoa usuaria carecera de capacidade para obrar, a dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. Artigo 4. Contía do prezo público. A contía do prezo público ven referida a unha hora de prestación do servizo, establecéndose o prezo da hora en 12,00 euros. O cálculo da cota mensual determinarase en función das horas mensuais asignadas, atendendo á programación mensual que se determine en cada caso, multiplicado polo prezo/hora: programación mensual x 12 euros (prezo/hora). Aos efectos da aplicación destas contías teranse en conta criterios de capacidade económica, conforme ao establecido nos artigos seguintes, o que determinará a cantidade a satisfacer polos usuarios do servizo. Sen prexuízo do disposto no apartado anterior, a contía do prezo público será a que fixe, en cada caso, o Pleno da Corporación, ou en caso de delegación, a Xunta de Goberno Local, dacordo co artigo 47.1 do TRLRFL. Cando concorran razóns sociais, culturais ou de interese público que así o aconsellen, poderanse fixar prezos públicos que non cubran o custe do servizo, conforme ó sinalado no artigo 44.2 do TRLRFL. Nestes casos deberán consignarse nos orzamentos as dotacións oportunas para a cobertura da diferencia resultante. Artigo 5. Capacidade económica da persoa usuaria do servizo.1. A capacidade económica das persoas usuarias do servizo de axuda no fogar calcularase en atención a súa renda e, se é o caso, ao seu patrimonio. Teranse en conta, ademáis, as persoas convivintes economicamente dependentes, de acordo co establecido nos parágrafos seguintes.2. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.3. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, so se terá en consideración a porcentaxe correspondente á propiedade do beneficiario.4. A capacidade económica por razón de renda determinarase dividindo a renda ou rendas computables, de acordo co apartado segundo, entre a suma dos seguintes convivintes: o perceptor ou perceptores de rendas computadas, e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.5. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realizacion da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.6. Para o cómputo da renda ou do patrimonio teranse en conta os datos correspondentes a última declaración fiscal dispoñible ou pensión coñecida.7. Para poder establecer a capacidade económica da persoa solicitante, o concello deberá dispoñer dos datos fiscais e de patrimonio, que solicitará ao usuario ou de oficio aos organismos competentes, previa autorización expresa e por escrito da persoa beneficiaria ou familia. Anualmente, ou antes, no caso de producirse cambios na situación das persoas usuarias, se lles requerirá, por parte dos Servizos Sociais, para que xustifiquen documentalmente a súa situación económica e patrimonial, a efectos de actualizar a súa renda per cápita e o prezo público a aboar, a través dos mesmos mecanismo previstos no párrafo anterior. Artigo 6. Contía a satisfacer polos usuarios. Dacordo cos criterios de capacidade económica establecidos no artigo 5 deste acordo regulador, a contía a satisfacer polos usuarios do servizo virá determinada por unha porcentaxe do custo do servizo conforme á seguinte táboa: Sen prexuízo do previsto no párrafo anterior, nos casos en que a problemática principal atendida sexa a desestructuración familiar e se procure a protección e integración social de menores de idade en risco de exclusión, mediante resolución motivada do órgano competente para a acordar a concesión do servizo, poderá excepcionarse a aplicación dos criterios xerais de participación no pago, sendo requisito imprescindible deixar constancia da causa no correspondente expediente. Artigo 7. Obriga de pagamento. A obriga de pagamento do prezo público comeza desde que se inicie a prestación do servizo, por meses naturais, dacordo coa liquidación practicada conforme ao disposto no artigo 6. Só nos supostos de alta e baixa no servizo, a liquidación mensual practicarase atendendo o número efectivo de horas prestadas no correspondente mes. A realización do pago efectuarase nos primeiros 10 días hábiles do mes seguinte, mediante cargo na conta corrente que o solicitante do servizo indicará no modelo oficial de solicitude, ou ingreso na conta corrente que o concello sinale no momento de subscribir o contrato de prestación do servizo. Nos casos de suspensión temporal do servizo, por ausencia temporal do domicilio (máximo de 3 meses) o usuario terá dereito a un desconto proporcional polo tempo que non se presta o servizo, logo da tramitación do correspondente expediente e informe do pesoal técnico coordinador do servizo. A falta de pagamento do prezo suporá a esixibilidade deste en vía de constrinximento. Artigo 8. Notificacións dos prezos públicos. A contía do prezo público a pagar mensualmente notificarase ao obrigado tributario no momento da súa alta no servizo, ou no momento en que se revise a súa contía. Artigo 9. Infraccións e sancións. As infraccións e sancións rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. Disposición final. O presente acordo entrará en vigor unha vez publicada no Boletín Oficial da Provincia, continuando a súa vixencia ata que se acorde a súa modificación ou derogación expresa.” Contra o presente acordo poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza da Comunidade Autónoma, no prazo de dous meses, contados a partir do día seguinte da publicación deste anuncio, de conformidade co artigo 46 da Lei 29/1998, do 13 de xullo, da Xurisdicción Contencioso-Administrativa. Malpica de Bergantiños, 11 de xaneiro de 2010. O alcalde accidental Antonio Manuel Pereira Rodríguez